### NN 106/2025 (25.7.2025.), Odluka o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Ploče, na dijelu k.o. Ploče, na području Grada Ploča

Vlada Republike Hrvatske

1489

Na temelju članka 52. stavka 3. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 24. srpnja 2025. donijela

ODLUKU

O KONCESIJI NA POMORSKOM DOBRU U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA PLOČE, NA DIJELU k.o. PLOČE, NA PODRUČJU GRADA PLOČA

I.

Sukladno Obavijesti o namjeri davanja koncesije na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Ploče, na dijelu k.o. Ploče, na području Grada Ploča, klasa: UP/I-022-03/24-35/02, urbroj: 50301-27/27-25-3, od 13. veljače 2025., objavljenoj u Elektroničkom oglasniku javne nabave Republike Hrvatske, broj objave: 2025/S K01-0000038, od 4. ožujka 2025., i ponuda pristiglih na Javno otvaranje ponuda za dodjelu koncesije, održano 9. svibnja 2025., u prostorijama Ministarstva mora, prometa i infrastrukture, te Zapisnika s 3. sjednice Stručnog povjerenstva za koncesije, osnovanog i imenovanog Odlukom o osnivanju i imenovanju članova Stručnog povjerenstva za koncesije (»Narodne novine«, br. 13/24. i 50/25.), Vlada Republike Hrvatske (u daljnjem tekstu: Davatelj koncesije) daje trgovačkom društvu YACHT LIFE d.o.o., OIB: 88872574284 (u daljnjem tekstu: Koncesionar), ovlaštenje za izgradnju i gospodarsko korištenje luke posebne namjene – luke nautičkog turizma Ploče, na dijelu k.o. Ploče, na području Grada Ploča.

II.

Područje pomorskog dobra – lučkog područja koje se daje u koncesiju određeno je poligonom karakterističnih koordinatnih točaka koji određuju dva lučka bazena: Zona 1 – »Pod cestom« i Zona 2 – »Sidrište«, a čiji su položaji definirani koordinatama izraženim u metrima, u HTRS96/TM projekciji, kako slijedi:

1. Zona 1 – POD CESTOM

|  |  |  |
| --- | --- | --- |
| Zona 1 – POD CESTOM | | |
| TOČKA | E | N |
| 50 | 575223.68 | 4769383.08 |
| 51 | 575286.22 | 4769420.47 |
| 52 | 575387.70 | 4769478.51 |
| 53 | 575390.05 | 4769480.36 |
| 54 | 575409.66 | 4769494.86 |
| 55 | 575413.67 | 4769489.41 |
| 56 | 575420.39 | 4769482.32 |
| 57 | 575428.94 | 4769475.74 |
| 58 | 575439.10 | 4769470.37 |
| 59 | 575446.19 | 4769467.39 |
| 60 | 575453.99 | 4769464.44 |
| 61 | 575463.73 | 4769459.30 |
| 62 | 575468.97 | 4769454.90 |
| 63 | 575474.72 | 4769447.57 |
| 64 | 575478.35 | 4769439.70 |
| 65 | 575480.40 | 4769431.45 |
| 66 | 575481.92 | 4769422.83 |
| 67 | 575483.05 | 4769414.01 |
| 68 | 575484.86 | 4769405.40 |
| 69 | 575487.95 | 4769397.27 |
| 70 | 575491.19 | 4769390.93 |
| 71 | 575494.63 | 4769385.43 |
| 72 | 575507.23 | 4769355.09 |
| 73 | 575520.74 | 4769320.54 |
| 74 | 575531.09 | 4769297.00 |
| 75 | 575541.69 | 4769272.03 |
| 76 | 575550.31 | 4769250.62 |
| 77 | 575554.94 | 4769244.27 |
| 78 | 575559.48 | 4769239.83 |
| 79 | 575564.36 | 4769236.26 |
| 80 | 575571.32 | 4769233.10 |
| 81 | 575580.43 | 4769230.39 |
| 82 | 575588.60 | 4769228.86 |
| 83 | 575593.65 | 4769224.84 |
| 84 | 575625.76 | 4769168.43 |
| 85 | 575623.18 | 4769139.78 |
| 86 | 575619.46 | 4769111.82 |
| 87 | 575606.87 | 4769103.48 |
| 88 | 575438.92 | 4769008.66 |
| 89 | 575253.19 | 4769333.72 |
| 50 | 575223.68 | 4769383.08 |

2. Zona 2 – SIDRIŠTE

|  |  |  |
| --- | --- | --- |
| Zona 2 - SIDRIŠTE | | |
| TOČKA | E | N |
| 1 | 574962.34 | 4769521.95 |
| 2 | 574970.21 | 4769537.78 |
| 3 | 574974.99 | 4769535.43 |
| 4 | 574979.74 | 4769545.11 |
| 5 | 574976.48 | 4769549.63 |
| 6 | 574993.33 | 4769552.68 |
| 7 | 575001.43 | 4769551.65 |
| 8 | 575011.82 | 4769546.79 |
| 9 | 575017.25 | 4769545.21 |
| 10 | 575022.44 | 4769550.77 |
| 11 | 575023.29 | 4769551.48 |
| 12 | 575025.62 | 4769553.21 |
| 13 | 575029.32 | 4769555.33 |
| 14 | 575043.48 | 4769561.49 |
| 15 | 575047.86 | 4769562.90 |
| 16 | 575050.10 | 4769562.30 |
| 17 | 575054.71 | 4769565.08 |
| 18 | 575060.32 | 4769568.33 |
| 19 | 575066.46 | 4769571.96 |
| 20 | 575066.01 | 4769572.70 |
| 21 | 575074.66 | 4769577.65 |
| 22 | 575078.29 | 4769571.30 |
| 23 | 575082.26 | 4769574.02 |
| 24 | 575088.19 | 4769578.19 |
| 25 | 575085.03 | 4769585.24 |
| 26 | 575087.16 | 4769587.62 |
| 27 | 575090.02 | 4769585.39 |
| 28 | 575097.11 | 4769577.73 |
| 29 | 575107.00 | 4769580.42 |
| 30 | 575108.00 | 4769579.87 |
| 31 | 575108.77 | 4769578.58 |
| 32 | 575112.89 | 4769571.52 |
| 33 | 575134.37 | 4769522.26 |
| 34 | 575199.10 | 4769380.59 |
| 35 | 575113.88 | 4769377.18 |
| 36 | 575098.34 | 4769391.02 |
| 37 | 575094.78 | 4769389.63 |
| 38 | 575099.62 | 4769376.33 |
| 39 | 575116.61 | 4769373.54 |
| 40 | 575069.32 | 4769338.07 |
| 41 | 575053.93 | 4769348.08 |
| 42 | 575034.91 | 4769374.99 |
| 43 | 575017.14 | 4769395.64 |
| 44 | 575001.90 | 4769406.62 |
| 45 | 574968.75 | 4769428.30 |
| 46 | 574975.44 | 4769476.92 |
| 47 | 574977.68 | 4769495.74 |
| 48 | 574982.29 | 4769499.84 |
| 49 | 574967.23 | 4769514.60 |
| 1 | 574962.34 | 4769521.95 |

III.

Površina lučkog bazena Zona 1 – »Pod cestom« iznosi 100.407 m², a površina lučkog bazena Zona 2 – »Sidrište« iznosi 34.335 m².

Ukupna površina pomorskog dobra – lučkog područja koje se daje u koncesiju iznosi 134.742 m², a sve kako je prikazano na grafičkoj podlozi, koja se nalazi u Prilogu 1. ove Odluke i njezin je sastavni dio, a ne objavljuje se u »Narodnim novinama«.

IV.

Koncesija se daje na vremensko razdoblje od 30 godina, računajući od dana sklapanja ugovora o koncesiji iz točke VIII. ove Odluke.

V.

Koncesija na pomorskom dobru iz točke II. ove Odluke daje se u svrhu izgradnje i gospodarskog korištenja luke posebne namjene – luke nautičkog turizma Ploče, na dijelu k.o. Ploče, na području Grada Ploča.

Koncesionar je dužan izgraditi luku sukladno Lokacijskoj dozvoli
 klasa: UP/I-350-05/23-01/000142, urbroj: 531-08-2-2-23-0006, od 29. prosinca 2023., izdanoj od strane Ministarstva prostornoga uređenja, graditeljstva i državne imovine, Uprave za prostorno uređenje i dozvole državnog značaja, Sektora lokacijskih dozvola i investicija, koja se nalazi u Prilogu 2. ove Odluke i njezin je sastavni dio, a ne objavljuje se u »Narodnim novinama«.

Koncesionar je dužan u pomorsko dobro koje se daje u koncesiju uložiti sveukupno 29.810.902,00 eura kao investicijsko ulaganje, od čega je 1.058.280,00 eura dužan uložiti u zaštitu okoliša, a sve u opsegu i na način opisan u Studiji gospodarske opravdanosti koja se nalazi u Prilogu 3. ove Odluke i njezin je sastavni dio, a ne objavljuje se u »Narodnim novinama«.

Investicijsko ulaganje iz stavka 3. ove točke Koncesionar je dužan uložiti u fazama tako da u roku ne dužem od četiri godine od dana sklapanja ugovora o koncesiji iz točke VIII. ove Odluke uloži sveukupno 19.566.192,00 eura, od čega 169.680,00 eura u zaštitu okoliša te dovrši gradnju i preda Davatelju koncesije uporabne dozvole.

Preostalo ulaganje u iznosu 10.244.710,00 eura, od čega 888.600,00 eura u zaštitu okoliša, Koncesionar je dužan uložiti u roku ne dužem od 15 godina od dana sklapanja ugovora o koncesiji iz točke VIII. ove Odluke te dovršiti gradnju i predati Davatelju koncesije uporabne dozvole.

Koncesionar je dužan za svaku daljnju gradnju ili rekonstrukciju na koncesioniranom pomorskom dobru zatražiti suglasnost Davatelja koncesije te ishoditi dozvole sukladno propisima koji uređuju prostorno uređenje i gradnju.

VI.

Koncesionar se obvezuje da pomorsko dobro koje ovom Odlukom dobiva na gospodarsko korištenje, koristi isključivo za gradnju i obavljanje djelatnosti za koju je utvrđena namjena koncesije i kako je navedeno u Studiji gospodarske opravdanosti iz točke V. stavka 3. ove Odluke.

Koncesionar je dužan pomorsko dobro koje ovom Odlukom dobiva na gospodarsko korištenje koristiti sukladno Zakonu o pomorskom dobru i morskim lukama i drugim zakonima te podzakonskim aktima iz područja sigurnosti plovidbe i zaštite okoliša, i to na način koji će osigurati zaštitu okoliša.

Koncesionar ne može prava stečena koncesijom, niti djelomično, niti u cijelosti prenositi na drugoga, bez izričitog odobrenja Davatelja koncesije.

VII.

Za gospodarsko korištenje pomorskog dobra navedenog u točki II. ove Odluke Koncesionar se obvezuje da će uredno plaćati Davatelju koncesije godišnju koncesijsku naknadu.

Godišnja koncesijska naknada koju Koncesionar plaća za gospodarsko korištenje pomorskog dobra sastoji se od stalnog i promjenjivog dijela naknade, s tim da:

a) stalni dio iznosi 0,90 eura po m² zauzete ukupne površine pomorskog dobra godišnje, plativo u jednom obroku, s time da će se iznos stalnog dijela koncesijske naknade nakon pete godine povećavati svakih pet godina za 0,20 eura po m² zauzetog pomorskog dobra

b) promjenjivi dio iznosi 2,50 % od godišnjeg prihoda ostvarenog na koncesioniranom području, s time da će se nakon pete godine iznos od promjenjivog dijela naknade povećavati svakih pet godina za 0,50 % prihoda.

Navedena koncesijska naknada plaća se na sljedeći način:

a) stalni dio naknade plaća se unaprijed za tekuću godinu, najkasnije do 1. ožujka:

– za godinu u kojoj je dana koncesija i za godinu u kojoj koncesija istječe, naknada se plaća razmjerno mjesecima korištenja

– za početnu godinu koncesijskog perioda naknada se plaća u roku od 45 dana od dana sklapanja ugovora o koncesiji

– za godinu u kojoj se naknada mijenja, nova naknada se primjenjuje od 1. siječnja sljedeće godine

b) promjenjivi dio naknade plaća se unatrag u jednom obroku, i to do 30. travnja tekuće godine za ostvareni ukupni godišnji prihod prethodne godine.

Koncesionar je obvezan plaćati promjenjivi dio koncesijske naknade u postotku sukladno ponudi, odnosno Studiji gospodarske opravdanosti iz točke V. stavka 3. ove Odluke, s time da apsolutni iznos promjenjivog dijela naknade za cijelo vrijeme trajanja koncesije ne može biti manji od 7.890.277,22 eura.

Promjene naknade za koncesiju (stalnog i promjenjivog dijela) moguće su temeljem:

1. indeksa potrošačkih cijena, odnosno

2. izmjena posebnog propisa u dijelu kojim se uređuje visina i način plaćanja naknade za koncesiju

3. gospodarskih okolnosti koje značajno utječu na ravnotežu odnosa naknade za koncesiju i procijenjene vrijednosti koncesije koja je bila temelj sklapanja ugovora o koncesiji.

Promjena naknade za koncesiju u skladu sa stavkom 5. ove točke utvrđuje se ugovorom o koncesiji i posebnim zakonima, a obavlja se ovisno o nastanku okolnosti i/ili periodično u za to određenim vremenskim razdobljima ovisno o promjenama potrošačkih cijena.

VIII.

Na temelju ove Odluke ovlašćuje se ministar mora, prometa i infrastrukture da u roku od 90 dana od dana izvršnosti ove Odluke, sklopi ugovor o koncesiji pomorskog dobra iz točke II. ove Odluke, kojim će se detaljno urediti ovlaštenja Davatelja koncesije, te prava i obveze Koncesionara, posebno u odnosu na zaštitu okoliša, sigurnost plovidbe, potrebna osiguranja za odgovornost iz obavljanja djelatnosti, izgradnju i održavanje te nadzor nad gospodarskim korištenjem pomorskog dobra koje se daje u koncesiju.

IX.

Koncesionar je dužan prije sklapanja ugovora o koncesiji iz točke VIII. ove Odluke Davatelju koncesije dostaviti garanciju banke radi dobrog izvršenja posla u korist Republike Hrvatske – Ministarstva mora, prometa i infrastrukture, na iznos od 1.490.545,10 eura, a što je 5 % od ukupne vrijednosti investicije, koja prema Studiji gospodarske opravdanosti iz točke V. stavka 3. ove Odluke iznosi 29.810.902,00 eura, s rokom važenja garancije do šest mjeseci dužim od završetka planiranog investicijskog ciklusa, a koja garancija je bezuvjetna, bez prigovora i naplativa na prvi poziv.

Garancija banke mora biti izdana na puni iznos u visini 5 % vrijednosti investicije, a može se dostaviti s rokom važenja kraćim od planiranog roka investicije, ali je Koncesionar dužan osigurati produljenje trajanja garancije najmanje tri mjeseca prije isteka roka dane garancije, a u suprotnom Davatelj koncesije može raskinuti ugovor o koncesiji i naplatiti garanciju.

Koncesionar je dužan prije sklapanja ugovora o koncesiji iz točke VIII. ove Odluke Davatelju koncesije dostaviti ovjerene zadužnice na iznos od dvije godišnje naknade za stalni dio koncesijske naknade, u ukupnom iznosu od 242.535,60 eura, kao instrumente osiguranja naplate naknade za koncesiju te za naknadu štete koja može nastati zbog neispunjenja obveza iz ugovora o koncesiji.

Koncesionar je dužan prije sklapanja ugovora o koncesiji iz točke VIII. ove Odluke Davatelju koncesije dostaviti potvrdu da je nadoknadio Gradu Pločama troškove ishođenja Lokacijske dozvole u iznosu od 141.739,66 eura.

Ako Koncesionar ne dostavi Davatelju koncesije garanciju banke iz stavka 1. ove točke, ovjerene zadužnice iz stavka 3. ove točke i potvrdu iz stavka 4. ove točke, neće se sklopiti ugovor o koncesiji iz točke VIII. ove Odluke, naplatit će se garancija za ozbiljnost ponude, Koncesionar gubi sva prava utvrđena ovom Odlukom, a ova Odluka se ukida.

X.

Ova Odluka objavit će se u »Narodnim novinama«.

Obrazloženje

Temeljem Obavijesti Vlade Republike Hrvatske o namjeri davanja koncesije na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Ploče, na dijelu k.o. Ploče, na području Grada Ploča klasa: UP/I-022-03/24-35/02, urbroj: 50301-27/27-25-3, od 13. veljače 2025., objavljenoj u Elektroničkom oglasniku javne nabave Republike Hrvatske, broj objave: 2025/S K01-0000038, od 4. ožujka 2025. (u daljnjem tekstu: Obavijest o namjeri davanja koncesije), do 5. svibnja 2025., kao krajnjeg roka za dostavu ponuda / zahtjeva za sudjelovanje, pristigle su dvije ponude.

Nakon pregleda i ocjena svih zaprimljenih ponuda Stručno povjerenstvo za koncesije, donijelo je 14. svibnja 2025. Zapisnik s 3. sjednice Stručnog povjerenstva za koncesije, klasa: 341-02/23-01/30, urbroj: 530-03-2-1-1-25-21, te je u istom konstatiralo kako ponude trgovačkih društava YACHT LIFE d.o.o. i NAUTICA PLOČE d.o.o., u potpunosti ispunjavaju sve uvjete i sadrže svu dokumentaciju koja je određena kao propisani sadržaj ponude iz Obavijesti o namjeri davanja koncesije te Dokumentacije za nadmetanje objavljene u Elektroničkom oglasniku javne nabave Republike Hrvatske.

Nakon ocjene ponuda Stručno povjerenstvo za koncesije konstatiralo je da je ponuda trgovačkog društva YACHT LIFE d.o.o. povoljnija te kako ista u potpunosti ispunjava sve uvjete i sadrži svu dokumentaciju koja je određena kao propisani sadržaj ponude iz Obavijesti o namjeri davanja koncesije te Dokumentacije za nadmetanje objavljene u Elektroničkom oglasniku javne nabave Republike Hrvatske, to jest, uredna je i valjana te je navedena ponuda prihvaćena.

Slijedom navedenoga Stručno povjerenstvo za koncesije je predložilo Vladi Republike Hrvatske donošenje odluke kojom će se koncesija na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Ploče, na dijelu k.o. Ploče, na području Grada Ploča dodijeliti trgovačkom društvu YACHT LIFE d.o.o.

Ukupna površina pomorskog dobra koje se daje u koncesiju iznosi 134.742 m², od čega površina lučkog bazena Zona 1 – »Pod cestom« iznosi 100.407 m², a površina lučkog bazena Zona 2 – »Sidrište« iznosi 34.335 m².

Koncesija se daje na vremensko razdoblje od 30 godina, računajući od dana sklapanja ugovora o koncesiji.

Visina ponuđenog iznosa stalnog dijela naknade za koncesiju iznosi 0,90 eura po m² zauzete ukupne površine pomorskog dobra godišnje, odnosno 121.267,80 eura godišnje, s time da će se iznos stalnog dijela koncesijske naknade nakon pete godine povećavati svakih 5 godina za 0,20 eura po m² zauzetog pomorskog dobra.

Ponuđeni iznos promjenjivog dijela naknade iznosi 2,50 % od godišnjeg prihoda ostvarenog na koncesioniranom području, s time da će se nakon pete godine iznos od promjenjivog dijela naknade povećavati svakih pet godina za 0,50 % prihoda, što u apsolutnom iznosu prema prikazanim ukupnim prihodima iz Studije gospodarske opravdanosti za vrijeme trajanja koncesije iznosi 7.890.277,22 eura.

Ukupan iznos investicijskog ulaganja za cijelo vrijeme trajanja koncesije iznosi 29.810.902,00 eura, od čega ukupno investicijsko ulaganje u zaštitu okoliša iznosi 1.058.280,00 eura.

Slijedom navedenoga, ovom Odlukom daje se trgovačkom društvu YACHT LIFE d.o.o., koncesija na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Ploče, na dijelu k.o. Ploče, na području Grada Ploča.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/25-04/16

Urbroj: 50301-27/15-25-3

Zagreb, 24. srpnja 2025.

Predsjednik
 mr. sc. Andrej Plenković, v. r.